**Mustavaris** (*Corvus frugilegus*) on keskikokoinen, musta varislintu.

Koko ja ulkonäkö
----------------

Pituus 44–46 cm, siipiväli 81–94 cm, paino 340–570 g. Pulleavatsainen, jyrkkäotsainen. Teräväkärkinen harmaa nokka. Vanhalla linnulla nokantyvi on harmaa ja höyhenetön ja sen jaloissa on mustat "housut". Kokomusta höyhenpuku (nuorella myös nokantyvi).

Vanhin suomalainen rengastettu mustavaris on ollut 14 vuotta, 3 kuukautta ja 17 päivää vanha. Euroopan vanhin rengastettu mustavaris on ollut brittiläinen 22 vuotta ja 11 kuukautta vanha yksilö.

Levinneisyys
------------

Mustavaris pesii laajalla alueella Euroopan länsireunasta Japaniin. Itäisin kanta kuuluu alalajiin *pastinator*. Maailman populaation koko on 20–35 miljoonaa yksilöä ja lajin kanta on elinvoimainen. Se on melko harvinainen Suomessa: 1 600–1 800 paria pesii Satakunnan ja Pohjanmaan viljelylakeuksien äärellä. Suomi on aivan lajin levinneisyysalueen luoteisreunassa. Etelä- ja Itä-Suomessa kiertelee alkukeväällä myös tuhansia Karjalankannaksella ja Aunuksen Karjalassa pesiviä lintuja. Suomessa se on muuttolintu, joka saapuu keväällä aikaisin helmi-maaliskuun vaihteessa, päämuutto on maalis-huhtikuun vaihteessa, ja syysmuutto tapahtuu huomaamattomasti syys-lokakuussa. Talvehtimisalueet ovat Etelä-Ruotsissa, Tanskassa ja manner-Euroopan länsiosissa.

Suomessa mustavaris pesii kaupunkien ja hautausmaiden puistoissa. Muuttoaikoina sitä tavataan tienvarsilla, pelloilla ja kaatopaikoilla.

Lisääntyminen
-------------

muni *Corvus frugilegus* 
Pesii yhdyskuntina. Hatarahko risupesä on lehtipuussa tai männyssä. Munia on 3–5. Naaras hautoo 16–18 vrk. Emot ruokkivat poikasia 70–80 vrk (pesässä 30–36 vrk). Sukukypsä 2-vuotiaana.

Ravinto
-------

Siemenet, vilja, juurekset ja muut viljelykasvit, pikkunisäkkäät, selkärangattomat, jätteet ja raadot.

Lähteet
-------

1. 1 2  *Corvus frugilegus* *IUCN Red List of Threatened Species. Version 2013.2*.  2012. International Union for Conservation of Nature, IUCN, Iucnredlist.org. Viitattu 6.3.2014. (englanniksi)
2. ↑  Jari Valkama: Mustavaris – *Corvus frugilegus* *Suomen Lajitietokeskus*.  2019. Viitattu 23.3.2022.
3. ↑  Lintujen ikäennätykset Luonnontieteellinen keskusmuseo. Viitattu 22.9.2021.
4. ↑  Longevity list Euring. Viitattu 22.9.2021. (englanniksi)
5. ↑  Suomen lintuatlaksen väliaikatuoksia
6. ↑  Hildén, Olavi & Linkola, Pentti : Suuri lintukirja. Otava. Helsinki 1955.

Aiheesta muualla
----------------

* LuontoPortti: Mustavaris (*Corvus frugilegus*)
* ITIS: Corvus frugilegus (englanniksi)

|  |  |  |
| --- | --- | --- |
| 

|  |  |
| --- | --- |
| Taksonitunnisteet | 
* Wikidata: Q25386
* Wikispecies: Corvus frugilegus
* ADW: Corvus\_frugilegus
* Avibase: 1078FFEA23D9DD25
* BioLib: 8984
* BirdLife: 22705983
* BOLD: 11716
* BTO: bob15630
* CoL: YNHT
* BOW: rook1
* eBird: rook1
* EPPO: CORVFR
* EUNIS: 992
* Euring: 15630
* Fauna Europaea: 97142
* Fauna Europaea (new): 869701f9-99d0-4489-b807-e7b870422be5
* GBIF: 2482513
* GISD: 2043
* iNaturalist: 8029
* IRMNG: 10195563
* ITIS: 179738
* IUCN: 22705983
* NBN: NHMSYS0000530316
* NCBI: 75140
* NZBO: rook
* NZOR: 0f9dbf1b-86e8-42a1-b232-dad415698248
* TSA: 4874
* WoRMS: 558547
* Xeno-canto: Corvus-frugilegus
* ZooBank: B6D4F85C-C3F4-4A41-AC49-DEE4628C9D69

 |

 |